सिनोदिया की पुण्यतिथि पर कल होंगे कार्यक्रम
मदनगंज-किशनगढ़| भंवरसिनोदिया की छठी पुण्यतिथि पर गुरुवार को मित्रमंडल की ओर से विभिन्न कार्यक्रम आयोजित कर सिनोदिया को श्रद्धासुमन अर्पित किए जाएंगे। शक्की मोहम्मद ने बताया कि इस मौके पर गुरुवार को सुबह 9 बजे यज्ञनारायण अस्पताल में श्रद्धांजली अर्पित कर रक्तदान शिविर का शुभारंभ किया जाएगा। रक्त एकत्रित करने के लिए जवाहरलाल नेहरू अस्पताल अजमेर, जनाना अस्पताल अजमेर, यज्ञनारायण अस्पताल किशनगढ़ की टीमें अपनी सेवाएं देंगी। मोहित खंडेलवाल ने बताया कि रक्तदान शिविर का उदघाटन के बाद अस्पताल में भर्ती मरीजों को फल वितरित किए जाएंगे। इस मौके पर सुबह 10 बजे सुमेर क्लब में राज्य स्तरीय सेमी शूटिंग बॉलीवॉल प्रतियोगिता का शुभारंभ किया जाएगा। उदघाटन मैच के बाद सभी प्रतियोगिता मैच डे नाइट में खेले जाएंगे। फाइनल प्रतियोगिता मध्य रात में आयोजित होगी।
hin_Deva hin_Deva